ai4bharat/Pralekha huggingface dataset:
निती आयोग
अटल इनोव्हेशन मिशनने एटीएल स्पेस चॅलेंज 2021चे अव्वल संघ जाहीर केले
नवी दिल्ली, 12 जानेवारी 2022
देशभरातील तरुण नवसंशोधकांच्या अभूतपूर्व प्रतिसादानंतर नीती आयोगाच्या अटल इनोव्हेशन मिशनने आज ‘एटीएल स्पेस चॅलेंज 2021’ चे निकाल जाहीर केले. भारतीय अंतराळ संशोधन संस्था  आणि केंद्रीय माध्यमिक शिक्षण मंडळाच्या  सहकार्याने ही स्पर्धा आयोजित करण्यात आली होती.
एटीएल स्पेस चॅलेंजमध्ये देशभरातील एटीएल आणि बिगर -एटीएल विद्यार्थ्यांकडून 2500 हून अधिक प्रवेशिका आल्या होत्या, ज्यामधून 75 अव्वल नवसंशोधकांची आज निवड आणि घोषणा करण्यात आली. हे चॅलेंज हे एक प्रकारचे आव्हान होते आणि पहिल्यांदाच एटीएल चॅलेंज एटीएल आणि बिगर -एटीएल अशा दोन्ही गटातील विद्यार्थ्यांसाठी खुले होते. एटीएल स्पेस चॅलेंज 2021 मध्ये 32 राज्ये/केंद्रशासित प्रदेशांमधून 6500 हून अधिक विद्यार्थी या स्पर्धेत सहभागी झाले होते. या स्पर्धेत विद्यार्थिनींचा 35% पेक्षा जास्त सहभाग होता.
ही स्पर्धा 6 सप्टेंबर 2021 रोजी सुरु झाली आणि विद्यार्थ्यांना त्यांच्या प्रवेशिका ऑनलाइन पोर्टलचा वापर करून पाठवता आल्या, तर विद्यार्थ्यांना मार्गदर्शन आणि प्रेरित करण्यासाठी AIM-ISRO-CBSE टीमकडून आभासी YouTube LIVE सत्रे देखील आयोजित केली होती. यातील एकूण 8 प्रेरणादायी/प्रोत्साहनदायी सत्रे शास्त्रज्ञ आणि तज्ञांनी 6 आठवड्यांच्या कालावधीदरम्यान विद्यार्थ्यांसाठी आयोजित केली होती. अभिनव संशोधन चार व्यापक आव्हान संकल्पनांपैकी एकावर आधारित प्रवेशिका पाठवायच्या होत्या.
आज विजेत्यांच्या नावांची घोषणा करण्यासाठी आयोजित केलेल्या कार्यक्रमात क्षमता निर्मिती कार्यक्रम कार्यालयाचे  संचालक डॉ. सुधीर कुमार यांनी आपल्या भाषणात सांगितले की, एटीएल आणि सीबीएसई बरोबर सहकार्य करणे हा इसरोसाठी सन्मान आहे. आम्ही 100 एटीएल निवडले आहेत आणि आगामी काळात आम्ही त्यांना इस्रोच्या उर्जेने ऊर्जावान करू. अंतराळ ही एक बहु-शाखीय गोष्ट आहे जी आजूबाजूच्या प्रत्येकाच्या सामाजिक जीवनावर परिणाम करते आणि सामाजिक समस्या अवकाशाद्वारे सोडवण्याचा प्रयत्न केला जाऊ शकतो. मिळालेल्या प्रवेशांमुळे मी प्रभावित झालो आहे आणि आम्हाला आमच्या विद्यार्थ्यांसाठी असे आणखी कार्यक्रम हवे आहेत जेणेकरून विद्यार्थ्यांच्या आकांक्षा नवकल्पनांद्वारे पूर्ण केल्या जातील.”S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 210 कोटी 82 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4.01 कोटींहून अधिक
भारतातील सध्याची कोविड सक्रीय रुग्णसंख्या 94,047
गेल्या 24 तासांत देशात 10,725 नव्या कोरोना बाधित रुग्णांची नोंद
देशातील रोगमुक्ती दर सध्या 98.60 टक्के
साप्ताहिक पॉझिटीव्हिटी दर सध्या 3.20 टक्के आहे
नवी दिल्ली 25 ऑगस्ट, 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 210 कोटी 82 लाखांचा  टप्पा ओलांडला आहे. देशभरात 2,80,58,526 सत्रांच्या आयोजनातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.01 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,790
|
|
2nd Dose
|
|
1,01,04,153
|
|
Precaution Dose
|
|
66,84,832
|
|
FLWs
|
|
1st Dose
|
|
1,84,34,055
|
|
2nd Dose
|
|
1,76,94,313
|
|
Precaution Dose
|
|
1,30,06,394
|
|
Age Group 12-14 years
|
|
1st Dose
|
|
4,01,07,033
|
|
2nd Dose
|
|
2,98,06,571
|
|
Age Group 15-18 years
|
|
1st Dose
|
|
6,16,00,571
|
|
2nd Dose
|
|
5,21,16,541
|
|
Age Group 18-44 years
|
|
1st Dose
|
|
56,03,88,477
|
|
2nd Dose
|
|
51,23,48,736
|
|
Precaution Dose
|
|
5,45,72,410
|
|
Age Group 45-59 years
|
|
1st Dose
|
|
20,38,65,948
|
|
2nd Dose
|
|
19,61,49,111
|
|
Precaution Dose
|
|
3,15,33,848
|
|
Over 60 years
|
|
1st Dose
|
|
12,75,57,148
|
|
2nd Dose
|
|
12,26,00,140
|
|
Precaution Dose
|
|
3,92,50,276
|
|
Precaution Dose
|
|
14,50,47,760
|
|
Total
|
|
2,10,82,34,347
भारतातील कोविड सक्रीय रुग्णसंख्या आता 94,047 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.21 टक्के आहे.
त्यामुळे, भारतातील रोगमुक्ती दर आता 98.60 टक्के झाला आहे. गेल्या 24 तासांत 13,084 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,37,57,385 झाली आहे.
गेल्या 24 तासांत, देशात नव्या 10,725 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,92,837 चाचण्या करण्यात आल्या. देशात आतापर्यंत एकंदर 88 कोटी 39 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 3.30टक्के आहे आणि दैनंदिन पॉझिटीव्हिटी दर 2.73%.इतका नोंदला गेला आहे.
पंतप्रधान कार्यालय
पंतप्रधान नरेंद्र मोदी यांनी घेतली अमेरिकेचे राष्ट्राध्यक्ष जो बायडेन यांची भेट
द्विपक्षीय संबंधांप्रती राष्ट्राध्यक्ष जो बायडेन यांची दूरदृष्टी आणि वचनबध्दतेची पंतप्रधानांनी केली प्रशंसा
पंतप्रधान नरेंद्र मोदी यांच्या अमेरिकेच्या ऐतिहासिक भेटीच्या फलनिष्पत्तीच्या अंमलबजावणीतील प्रगतीबद्दल दोन्ही नेत्यांनी केली प्रशंसा
गंभीर आणि उदयोन्मुख तंत्रज्ञानावर एक व्यापक द्विपक्षीय पुढाकार ,संरक्षण, अंतराळ आणि इतर क्षेत्रांमधील शाश्वत प्रगतीचे उभय नेत्यांकडून कौतुक .
चंद्राच्या दक्षिण ध्रुवावर यशस्वीपणे चांद्रयान-3 चे ऐतिहासिक लँडिंग केल्याबद्दल राष्ट्राध्यक्ष बायडेन यांनी केले भारताचे अभिनंदन
दोन्ही नेत्यांनी जागतिक आणि परस्परहिताच्या प्रादेशिक मुद्द्यांवर केला विचारविनिमय.
भारताच्या जी २० अध्यक्षतेला अमेरिकेने दिलेल्या सातत्यपूर्ण पाठिंब्याबद्दल पंतप्रधानांनी राष्ट्राध्यक्ष बायडेन यांचे आभार मानले
पंतप्रधान नरेंद्र मोदी यांनी अमेरिकेचे राष्ट्राध्यक्ष जोसेफ आर. बायडेन यांनी आज नवी दिल्लीत भेट घेतली. अमेरिकेच्या राष्ट्राध्यक्ष पदाचा कार्यभार सांभाळल्यानंतर राष्ट्राध्यक्ष बायडेन पहिल्यांदाच भारताच्या दौऱ्यावर आले असून नवी दिल्लीत होणाऱ्या जी २० शिखर परिषदेत ते सहभागी होत आहेत.
सामायिक लोकशाही मूल्य, धोरणात्मक दृष्टिकोनातल्या वाढत्या अभिसरणाबद्दल आणि लोकांचे लोकांशी दृढ होत असलेले संबंध या घटकांवर आधारित असलेली भारत - अमेरिका यांच्यातील जागतिक धोरणात्मक भागीदारी अधिक बळकट करण्यासाठी राष्ट्राध्यक्ष बायडेन यांच्या दूरदृष्टी आणि वचनबध्दतेची पंतप्रधानांनी प्रशंसा केली.
दोन्ही नेत्यांनी पंतप्रधानांच्या जून 2023 मध्ये झालेल्या ऐतिहासिक अमेरिका भेटीदरम्यान, भारत-अमेरिका ‘इनिशिएटिव्ह फॉर क्रिटीकल अँड इमर्जिंग टेक्नॉलॉजी सह इतर विविध मुद्यांवर झालेल्या चर्चेच्या भविष्यवेधी आणि व्यापक फलनिष्पत्तीच्या अंमलबजावणीच्या प्रगतीची प्रशंसा केली.
संरक्षण, व्यापार, गुंतवणूक, शिक्षण, आरोग्य, संशोधन, नवोन्मेष, संस्कृती आणि दोन्ही देशांमधील जनतेचे परस्परसंबंध यांच्यासह द्विपक्षीय सहकार्याला मिळालेल्या चालनेतील सातत्याचे दोन्ही नेत्यांनी स्वागत केले.
अध्यक्ष बायडेन यांनी पंतप्रधान नरेंद्र मोदी आणि भारतीय जनतेचे चांद्रयान-3च्या चंद्राच्या दक्षिण ध्रुवावरील ऐतिहासिक लँडिंगबद्दल अतिशय जिव्हाळ्याने अभिनंदन केले आणि दोन्ही देशांदरम्यान अंतराळ क्षेत्रातील वाढते सहकार्य अधोरेखित केले.
दोन्ही नेत्यांनी अनेक प्रादेशिक आणि जागतिक मुद्यांबाबतही परस्परांशी विचारांची देवाणघेवाण केली. भारत-अमेरिका भागीदारी ही केवळ या दोन देशांच्या जनतेसाठीच नव्हे तर जागतिक कल्याणासाठी देखील फायदेशीर असल्याबाबत दोन्ही नेत्यांनी सहमती व्यक्त केली.
भारताच्या जी20 अध्यक्षतेच्या यशस्वितेसाठी अमेरिकेकडून सातत्याने मिळालेल्या पाठबळाबद्दल पंतप्रधानांनी अध्यक्ष बायडेन यांचे आभार मानले.
मंत्रिमंडळ
भारत आणि ऑस्ट्रेलिया यांच्यामध्ये क्षमता निर्माण, संशोधन आणि विकास तसेच प्रभावी शाश्वत भूजल व्यवस्थापनासाठी केलेल्या सामंजस्य कराराला केंद्रीय मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये भारत आणि ऑस्ट्रेलिया यांच्या दरम्यान झालेल्या विविध क्षेत्रात सहकार्य करण्यासाठी झालेल्या सामंजस्य कराराला मान्यता देण्यात आली. केंद्रीय भूजल मंडळ, जलसंपदा विभाग, नदी विकास आणि गंगा शुद्धीकरण-स्वच्छता प्रकल्प आणि भूजल स्तराचे शाश्वत व्यवस्थापन करणे, भूमीअंतर्गत जलस्त्रोतांना पुन्हा पाझर आणण्यासाठी अगदी गावपातळीवर कार्य करणे, यासंबंधी ऑस्ट्रेलियामध्ये ऑक्टोबर, 2019 मध्ये उभय देशामध्ये सामंजस्य करार करण्यात आले होते, त्यांना आज मान्यता देण्यात आली.
कृषी, नागरी, औद्योगिक आणि पर्यावरणासाठी जमिनीवरील आणि भूगर्भातील जलस्तर याविषयी प्रशिक्षण, शिक्षण तसेच संशोधन या क्षेत्रामध्ये सहकार्य करण्यासाठी प्रोत्साहन देण्यासाठी उभय देशांमध्ये सामंजस्य करार करण्यात आला आहे.
----------
M.Chopade/S.Bedekar/P.Kor
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ. जितेंद्र सिंग यांनी नवी दिल्ली येथे एकात्मिक आरोग्य सेवा आणि संवाद या विषयावरील जागतिक परिषदेला संबोधित केले
नवी दिल्ली, 3 ऑक्टोबर 2020
विविध देशांतील तज्ज्ञांचा सहभाग असलेल्या एकात्मिक आरोग्यसेवा आणि संवाद या विषयावरील जागतिक परिषदेला संबोधित करताना केंद्रीय मंत्री डॉ. जितेंद्र सिंग म्हणाले, कोविडने वैद्यकीय क्षेत्राचे लक्ष समाकलित आरोग्यसेवेकडे वळवले आहे आणि आता जगभरातील चिकित्सक आरोग्य व्यवस्थापनातील वेगवेगळ्या प्रवाहांमधील सर्वोत्कृष्ट समन्वयाचा विचार करीत आहेत.
कॅलिफोर्निया विद्यापीठाचे प्रोफेसर इलिसा इपेल, हार्वर्डचे डॉ पीटर वेन, लॅटीन अमेरिकेच्या डॉ सुसान बॉयर वू आणि हार्वर्डचे प्रोफेसर विक्रम पटेल यांनी वेबिनारला संबोधित केले.
डॉ. जितेंद्र सिंग म्हणाले, कोविड संक्रमण काळात अनेक अॅलोपॅथी वैद्यकीय व्यावसायिक जे आतापर्यंत इतर औषधी यंत्रणेबद्दल साशंक होते त्यांनी आयुर्वेद आणि होमिओपॅथीच्या रोग प्रतिकारशक्ती निर्माण करणाऱ्या औषधांमध्ये रस दाखवला.वैद्यकीय क्षेत्राचा विचार करता, साथीच्या रोगात सर्व प्रकारच्या वैद्यकीय अभ्यास शाखांनी एकत्र येऊन इष्टतम केंद्रीय बिंदू शोधावा, असे ते म्हणाले.
कोविड-पूर्व काळातही, हे पुराव्यानिशी सिद्ध झाले आहे की अ-सांसर्गिक रोगांवर उपचार करताना, उदाहरणार्थ मधुमेह-मेलिटस, मधुमेहावरील-इन्सुलिनचा डोस निसर्गोपचारात उपलब्ध योगासने आणि जीवनशैलीतील काही बदल करुन अनुरुप सरावासह कमी केला जाऊ शकतो.
तथापि, ते म्हणाले की, कोविड आव्हानाचा सामना करताना काही विशिष्ट क्षेत्रांमध्ये साशंकता निश्चितच होती परंतु विविध उपचार पद्धतींचा अवलंब केल्याने विशेषतः आयुष औषधांचा वापरामुळे संक्रमणावर नियंत्रण ठेवणे शक्य झाले.
पंतप्रधान नरेंद्र मोदींनीच आंतरराष्ट्रीय योग दिन साजरा करण्यासाठी संयुक्त राष्ट्र संघात सर्वानुमते ठराव आणला, परिणामी योग अक्षरशः जगातील प्रत्येक घरात पोहोचला. तसेच,पंतप्रधानांनीच देशी वैद्यकीय व्यवस्थापन पद्धतींचे महत्त्व लक्षात घेऊन आयुष मंत्रालयाची स्वतंत्र स्थापना केली, असे डॉ जितेंद्र सिंग म्हणाले.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
पंतप्रधान कार्यालय
सिंगापूरच्या राष्ट्रपतीपदाची निवडणूक जिंकल्याबद्दल थर्मन षणमुगरत्नम यांचे पंतप्रधानांनी केले अभिनंदन
सिंगापूरचे राष्ट्रपती म्हणून निवड झाल्याबद्दल थर्मन षण्मुगररत्नम यांचे पंतप्रधान नरेंद्र मोदी यांनी अभिनंदन केले आहे.
आपल्या एक्सवरील संदेशात पंतप्रधान म्हणाले;
सिंगापूरच्या राष्ट्रपतीपदी निवड झाल्याबद्दल @Tharman_s यांचे हार्दिक अभिनंदन. भारत-सिंगापूर धोरणात्मक भागीदारी आणखी मजबूत करण्यासाठी मी तुमच्यासोबत काम करण्यास उत्सुक आहे.”
ग्राहक व्यवहार, अन्न आणि सार्वजनिक पुरवठा मंत्रालय
धोकादायक वस्तूंच्या वाहतुकीमध्ये सुरक्षितता सुनिश्चित करण्यासाठी केंद्र सरकारकडून मार्गदर्शक सूचना जारी
देशभरात धोकादायक सामग्रीची सुरक्षित हाताळणी आणि वाहतुकीसाठी नवे मापदंड निश्चित करण्यासाठी या मार्गदर्शक सूचना
धोकादायक वस्तूंच्या वाहतुकीमध्ये सुरक्षितता वाढवण्याच्या उद्देशाने भारतीय मानक ब्युरो  या भारताच्या राष्ट्रीय मानक संस्थेने अलीकडेच नवीन मार्गदर्शक सूचना जारी केल्या आहेत.
आयएस 18149:2023 - धोकादायक वस्तूंची वाहतूक - मार्गदर्शक सूचना ', या नावाने ओळखल्या जाणाऱ्या या मार्गदर्शक सूचना भारतीय मानक ब्युरोच्या परिवहन सेवा विभागीय समिती, एसएसडी 01 अंतर्गत तयार करण्यात आल्या आहेत आणि देशभरात धोकादायक सामग्रीची सुरक्षित हाताळणी आणि वाहतुकीसाठी एक नवीन मापदंड निश्चित करणे अपेक्षित आहे.
वाहतूक पद्धतींचे मानकीकरण करण्याच्या उद्देशाने, अपघातांचा धोका तसेच जीवित आणि पर्यावरणाला होणारी संभाव्य हानी कमी करण्याच्या अनुषंगाने या वस्तूंची वाहतूक सुरक्षित होईल हे सुनिश्चित करण्यासाठी बीआयएस मार्गदर्शक सूचना सहाय्य्यकारी ठरतील.
कृषी मंत्रालय
खरीप पिकांच्या लागवडीखाली आतापर्यंत 1082.22 लाख हेक्टर जमिन आणली गेली आहे, गेल्या वर्षाच्या तुलनेत लागवडीखालील क्षेत्रात 7.15% ने वाढ.
नवी दिल्ली, 28 ऑगस्ट 2020
खरीप पिकांच्या लागवडीखालील जमिनीच्या क्षेत्रफळात समाधानकारक वाढ झाली आहे. यासंबधी सविस्तर माहिती खालीलप्रमाणे:
खरीप पिकांच्या लागवडीखालील क्षेत्र :
28 आॉगस्ट रोजी खरीप पिकांची लागवडीखालील जमिनीचे क्षेत्रफळ 1082.22 लाख हेक्टर आहे. गेल्या वर्षी याच कालावधीत या लागवडीखालील जमिनीचे क्षेत्रफळ 1009.98 लाख हेक्टर एवढे होते. गेल्या वर्षीच्या तुलनेत खरीप लागवडीखालील जमिनीच्या क्षेत्रफळात 7.15% ने वाढ झाली आहे. या लागवडीचा पिकानुसार तपशील पुढीलप्रमाणे:
- भात : साधारणपणे 389.81 लाख हेक्टर क्षेत्रफळावर भाताची लागवड झाली आहे. गेल्या वर्षी याच मोसमात हे प्रमाण 354.41 लाख हेक्टर एवढे होते. यानुसार गेल्या वर्षीपेक्षा 35.40 लाख हेक्टर जास्त क्षेत्रफळ भाताच्या लागवडीखाली आणले गेले आहे.
- डाळीः यावर्षी 134.57 लाख हेक्टर क्षेत्रफळ डाळींच्या लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 128.65 लाख हेक्टर एवढे होते. यानुसार डाळींच्या लागवडीखालील क्षेत्रात गेल्या वर्षीच्या तुलनेत 5.91 लाख हेक्टर एवढी वाढ झाली आहे.
- भरडधान्येः यावर्षी 176.89 लाख हेक्टर क्षेत्रफळ भरडधान्यांच्या लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 172.49 लाख हेक्टर एवढे होते. यानुसार 4.40 लाख हेक्टर जास्त क्षेत्रफळ यावर्षी भरडधान्यांच्या लागवडीखाली आणले गेले आहे.
- तेलबिया: यावर्षी 193.29 लाख हेक्टर क्षेत्रफळ तेलबियांच्या लागवडीखाली आणले गेले आहे. त्या तुलनेत गेल्या वर्षी याच मोसमात हे क्षेत्र 170.99 लाख हेक्टर एवढे होते. याप्रमाणे 22.30 लाख हेक्टर एवढे जास्त क्षेत्रफळ यावर्षी तेलबियांच्या लागवडीखाली आणले गेले आहे.
- ऊस : यावर्षी 52.29 लाख हेक्टर क्षेत्रफळ उसाच्या लागवडीखाली आणले गेले आहे. त्या तुलनेत गेल्या वर्षी याच मोसमात हे क्षेत्र 51.68 लाख हेक्टर एवढे होते. म्हणजेच गेल्या वर्षीपेक्षा यावर्षी 0.61 लाख जास्त क्षेत्र उसाच्या लागवडीखाली आणले गेले आहे.
- ताग आणि अंबाडी : यावर्षी 6.97 लाख हेक्टर क्षेत्रफळ ताग आणि अंबाडी लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 6.86 लाख हेक्टर एवढे होते. गेल्या वर्षीच्या तुलनेत 0.11 लाख हेक्टर जास्त क्षेत्र ताग आणि अंबाडी लागवडीखाली आणले आहे.
- कपास : यावर्षी 128.41 लाख हेक्टर क्षेत्रफळ कपाशीच्या लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 124.90 लाख हेक्टर एवढे होते. म्हणजेच गेल्या वर्षीच्या तुलनेत 3.50 लाख जास्त क्षेत्र कपास लागवडीखाली आणले गेले आहे.
केंद्रीय जल आयोगाच्या  अहवालानुसार देशाच्या विविध भागातील 123 वापर योग्य जलसाठ्य़ातील जलाचे प्रमाण हे गेल्या वर्षी याच कालावधीत असणाऱ्या जलसाठ्याच्या तुलनेत 102% एवढे आहे.
तपशीलासाठी येथे क्लिक करा
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
आर्थिक व्यवहार विषयक मंत्रिमंडळ समिती
छत्तीसगढमधल्या कटघोरा ते डोंगरगड दरम्यान 294.53 किलोमीटर लांबीच्या नव्या ब्रॉडगेज विद्युत रेल्वेमार्गाला केंद्रीय मंत्रिमंडळाची मंजुरी
नवी दिल्ली, 26 सप्टेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या बैठकीत केंद्रीय मंत्रिमंडळाच्या वित्तीय व्यवहार विषयक समितीने छत्तीसगढमधल्या कटघोरा ते डोंगरगड दरम्यान नव्या ब्रॉडगेज विद्युत 294.53 किलोमीटरच्या रेल्वेमार्गाला मंजुरी दिली आहे. या रेल्वेमार्गामुळे छत्तीसगढमधल्या दुर्गम भागात रेल्वे सेवा पोहोचेल. त्याशिवाय झारसुगुडा-नागपूर भागातल्या माल वाहतूक पट्टयावरुन होणाऱ्या वाहतुकीला हातभार लागेल. या रेल्वे मार्गामुळे छत्तीसगढमधल्या कोरबा, बिलासपूर, मुंगेली, कबीरधाम आणि राजनांदगांव या जिल्ह्यांना फायदा होईल.
या रेल्वेमार्गासाठी एकूण 5,950.47 कोटी रुपये खर्च अपेक्षित आहे. विशेष प्रकल्प म्हणून हा रेल्वेमार्ग छत्तीसगढ कटघोरा- डोंगरगड रेल्वे लिमिटेड या नावाने केंद्र सरकार आणि छत्तीसगढ सरकार मिळून राबवणार आहे. या नव्या मार्गामुळे झारसुगुडा-नागपूर मार्गावरुन होणारी कोळशाची वाहतुकही कमी होईल.
पार्श्वभूमी:-
छत्तीसगढ रेल्वे महामंडळ लिमिटेड हा भारतीय रेल्वे आणि छत्तीसगढ सरकार यांचा संयुक्तिक उपक्रम असून राज्यातील विविध रेल्वे प्रकल्पांच्या विकासासाठी या उपक्रमांतर्गत काम केले जाते. या प्रकल्पाने या नव्या रेल्वेमार्गासाठी सविस्तर प्रकल्प अहवाल तयार केला आहे.
N.Sapre/R.Aghor/P.Malandkar
(Visitor Counter : 54
अर्थ मंत्रालय
पुण्यात महसूल गुप्तचर विभागाने मनावर विपरीत परिणाम करणारा  100 किलो पेक्षा अधिक कथित मेथाक्वालोन पदार्थ केला जप्त
: Mumbai/Pune, August 25, 2023
गुप्त माहितीच्या आधारे, महसूल गुप्तचर विभाग , पुणे प्रादेशिक युनिट, पुणे यांच्या अधिकाऱ्यांनी मंगळवारी  पुणे येथे तेलंगणा इथे नोंदणी असलेली एक मारुती सुझुकी स्विफ्ट डिझायर मोटार अडवली.वाहनाची सविस्तर तपासणी केली असता त्यात पांढरे स्फटिक असलेले चार निळ्या रंगाचे प्लास्टिकचे कंटेनर असल्याचे आढळून आले. प्राथमिक क्षेत्रीय चाचण्यांनी यातील पदार्थ मेथाक्वालोन असल्याचे सूचित झाले,एनडीपीएस कायदा, 1985 च्या तरतुदी अंतर्गत हा एक सायकोट्रॉपिक म्हणजेच मनावर विपरीत परिणाम करणारा पदार्थ आहे .या वाहनासह नमूद केलेला 101.31 किलोग्रॅम ज्याची किंमत 50.65 कोटी रुपये  असलेला कथित बेकायदेशीर पदार्थ मेथाक्वॉलोन , एनडीपीएस कायदा, 1985 च्या तरतुदीनुसार डीआरआयने जप्त केले आहे.
या प्रकरणी तेलंगणा, महाराष्ट्र, दिल्ली आणि हरियाणा येथील रहिवासी असलेल्या पाच जणांना एनडीपीएस कायदा, 1985 च्या तरतुदीनुसार अटक करण्यात आली आहे.. प्राथमिक तपासात असे दिसून आले आहे की, अटक करण्यात आलेले लोक बेकायदेशीर विक्री आणि/किंवा सायकोट्रॉपिक पदार्थांची खरेदी, वाहतूक आणि निर्यात करण्यात गुंतलेले होते आणि या टोळ्या भारतातील अनेक राज्यांमध्ये पसरलेल्या असू शकतात आणि त्यांचे परदेशातही संबंध असू शकतात. .याप्रकरणी पुढील तपास सुरू आहे.
महसूल गुप्तचर संचालनालय ही एक प्रमुख संस्था आहे जी आयात निर्यातीमधील फसवणुकीविरोधात तसेच तस्करी आणि अंमली पदार्थाना चाप लावण्यासाठी कार्य करते.
संरक्षण मंत्रालय
लष्कर कमांडरांच्या परिषदेत संरक्षणमंत्री राजनाथ सिंह यांचं मार्गदर्शन
नवी दिल्ली, 21 एप्रिल 2022
नवी दिल्ली येथे 18 ते 22 एप्रिल 2022 या कालावधीत भारतीय लष्कराचा सर्वोच्च पातळीवरील द्वैवार्षिक उपक्रम असलेली लष्कर कमांडरांची परिषद आयोजित करण्यात आली आहे. या कार्यक्रमात भारतीय लष्कराच्या सर्वोच्च पातळीवरील नेते विद्यमान संरक्षणविषयक परिस्थिती, तटवर्ती क्षेत्रातील आणि सीमाभागातील स्थिती, आणि सध्याच्या संरक्षण विषयक बंदोबस्तविषयक आव्हानांच्या सर्व पैलूंबाबत विचार विनिमय करत आहेत. तसेच या परिषदेत, संस्थात्मक पुनर्रचना, वाहतुकीची सोय, प्रशासन, मनुष्यबळ विकास, स्वदेशीकरणाच्या माध्यमातून आधुनिकीकरण, महत्त्वाच्या तंत्रज्ञानांचा वापर आणि रशिया-युक्रेन युद्धाच्या परिणामांचे मूल्यमापन या मुद्द्यांवर देखील लक्ष केंद्रित करण्यात येत आहे. परिषदेच्या चौथ्या दिवसातील ठळक घडामोड म्हणजे भारतीय लष्कराच्या वरिष्ठ अधिकारांना केंद्रीय संरक्षणमंत्री राजनाथ सिंह यांनी केलेले मार्गदर्शन. या संबोधनापूर्वी “स्वदेशीकरणाच्या माध्यमातून आधुनिकीकरण” करण्याच्या भारतीय लष्कराच्या योजनांविषयी उपस्थितांना थोडक्यात माहिती देण्यात आली.
देशातील सर्वात विश्वसनीय आणि प्रेरणादायी संघटना म्हणून भारतीय लष्करावर असलेला कोट्यावधी नागरिकांच्या विश्वासाचा संरक्षणमंत्री राजनाथ सिंग यांनी पुनरुच्चार केला. आपल्या सीमांचे रक्षण करणे आणि दहशतवादाशी मुकाबला करणे यांसह, जेव्हा गरज भासेल तेव्हा नागरी प्रशासनाला मदत करण्यात भारतीय लष्कर निभावत असलेल्या ठळक भूमिकेवर त्यांनी भर दिला. “संरक्षण, मानवतावादी मदत आणि आपत्ती निवारण, वैद्यकीय मदत यांच्याशी संबंधित प्रत्येक क्षेत्रात लष्कर उपस्थित राहून देशाची अंतर्गत परिस्थिती स्थिर राखण्यात मदत करत आहे” असे निरीक्षण त्यांनी नोंदविले. राष्ट्र उभारणीसोबतच देशाच्या एकंदर विकासात देखील भारतीय लष्कराची महत्त्वाची भूमिका आहे असे त्यांनी सांगितले. लष्कराच्या कमांडरांच्या परिषदेत उपस्थित राहण्याची संधी मिळाल्याबद्दल आनंद व्यक्त करत ते म्हणाले की, पंतप्रधान मोदी यांच्या आणि आपला देश यांच्या ‘संरक्षण आणि सुरक्षा’ या संकल्पनेला यशस्वीपणे पुढे घेऊन जात असल्याबद्दल त्यांनी लष्कराच्या अधिकाऱ्यांची प्रशंसा केली.
सध्या निर्माण झालेल्या आणि जगातील प्रत्येक व्यक्तीवर परिणाम करणाऱ्या गुंतागुंतीच्या जागतिक परिस्थितीकडे त्यांनी सर्वांचे लक्ष वेधले. ते म्हणाले, “आगामी काळातील युद्धांमध्ये मिश्र प्रकारच्या युद्धांसह अपारंपरिक आणि असमान युद्धस्थिती असणार आहे. सायबर, माहिती, संपर्क, व्यापार आणि वित्त हे भविष्यातील संघर्षांचे अविभाज्य भाग असणार आहेत. त्यामुळे, सशस्त्र दलांना त्यांच्या कार्याचे नियोजन आणि धोरणे निश्चित करताना या सर्व बाबी लक्षात घेण्याची गरज निर्माण झाली आहे.”
आघाडीच्या क्षेत्रांमध्ये भेट देताना नेहमीच लष्कराच्या परिचालानात्मक सुसज्जतेचा आणि क्षमतांचा अनुभव येतो अश्या शब्दात प्रशंसा करून संरक्षणमंत्र्यांनी भारतमातेसाठी प्राणार्पण केलेल्या सर्व शूर वीरांना श्रद्धांजली वाहिली. युक्रेनमध्ये अडकलेल्या भारतीय नागरिकांना मायदेशी परत आणण्यासाठी लष्कराने कार्यान्वित केलेल्या ‘ऑपरेशन गंगा’ मोहिमेच्या यशाबद्दल त्यांनी लष्कराच्या जवानांचे कौतुक केले.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
जीएसटीच्या अंमलबजावणीला 4 वर्षे पूर्ण झाल्याबद्दल पंतप्रधानांनी केले कौतुक
भारताच्या आर्थिक परिदृश्यात हा मैलाचा दगड ठरला आहे : पंतप्रधान
नवी दिल्ली, 30 जून 2021
पंतप्रधान नरेंद्र मोदी यांनी जीएसटी अंमलबजावणीला 4 वर्षे पूर्ण झाल्याबद्दल कौतुक केले आहे. ते म्हणाले की, भारताच्या आर्थिक परिदृश्यात हा एक मैलाचा दगड ठरला आहे.
एका ट्विटमध्ये पंतप्रधान म्हणाले, "जीएसटी हा भारताच्या आर्थिक परिदृश्यात एक मैलाचा दगड ठरला आहे. यामुळे करांची संख्या, अनुपालनाचे ओझे आणि सर्वसामान्यांवरील एकूणच करांचा भार कमी झाला असून पारदर्शकता, अनुपालन आणि संकलनात लक्षणीय वाढ होत आहे. #4YearsofGST"Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी घेतली जागतिक ऑटोमोबाइल कंपन्यांच्या नेत्यांची भेट
(नवी दिल्ली, 7 सप्टेंबर 2018
पंतप्रधान नरेंद्र मोदी यांनी आज नवी दिल्ली येथे संपूर्ण जगभरातील विविध ऑटोमेटिव्ह आणि वाहतूक कंपन्यां तर्फे आलेल्या नेत्यांची भेट घेतली .
टोयोटा, एसएआयसी मोटर कॉर्पोरेशन, शांघाय, बॉश, एबीबी लिमिटेड, ह्युंदाई मोटर कंपनी, फोर्ड स्मार्ट मोबिलिटी एलएलसी आणि उबेर एव्हिएशन सारख्या विविध कंपन्यां तर्फे आलेल्या उच्च अधिकाऱ्यांची पंतप्रधानांनी भेट घेतली.
या कंपन्या नवी दिल्लीत आयोजित होणा-या जागतिक गतिशीलता परिषद २०१८ अर्थात ग्लोबल मोबिलीटी समिट२०१८ -मध्ये सहभागी होत आहेत.
B.Gokhale/ P.Kor
पंतप्रधान कार्यालय
पंतप्रधान 18 नोव्हेंबर रोजी ‘अखंड पत प्रवाह आणि आर्थिक वाढीसाठी समन्वय निर्माण’ या विषयावरील परिषदेला करणार संबोधित
पंतप्रधान श्री नरेंद्र मोदी 18 नोव्हेंबर 2021 रोजी नवी दिल्ली येथील अशोक हॉटेलमध्ये दुपारी 12 वाजता ‘अखंड पत प्रवाह आणि आर्थिक वाढीसाठी समन्वय निर्माण’ या विषयावरील परिषदेच्या समारोप सत्राला संबोधित करतील.
वित्त मंत्रालयाच्या वित्तीय सेवा विभागातर्फे 17-18 नोव्हेंबर 2021 रोजी ही परिषद आयोजित केली आहे. यात मंत्रालये, बँका, वित्तीय संस्था आणि उद्योग प्रतिनिधींचा सहभाग आहे.
यावेळी केंद्रीय अर्थमंत्रीही उपस्थित राहणार आहेत.
वाणिज्य आणि उदयोग मंत्रालय
'अपेडा' मुंबईतर्फे स्वातंत्र्याच्या अमृत महोत्सवानिमित्ताने विविध उपक्रम
मुंबई, 17 ऑगस्ट 2022
'अपेडा' अर्थात कृषी आणि प्रक्रिया केलेले अन्न उत्पादने निर्यात विकास प्राधिकरण, मुंबईने स्वातंत्र्याचा अमृत महोत्सव साजरा करण्यासाठी अनेक उपक्रम हाती घेतले. दूरदृश्य माध्यमातून व्यापारी मेळावे, शेतकऱ्यांना जोडणारे पोर्टल, ई-कार्यालय, हॉर्टिनेट ट्रेसेबिलिटी सिस्टम, खरेदीदार विक्रेत्यांच्या बैठका, खरेदीदार विक्रेत्यांच्या पुनर्बैठकांचे आयोजन, उत्पादन केन्द्रीत मोहीमा यांचा यात समावेश आहे. राज्य सरकारसोबत पायाभूत सुविधा निर्माण करण्यासाठी आणि राज्यातून निर्यातीला प्रोत्साहन देण्यासाठी अपेडा काम करत आहे.
अपेडाने स्वातंत्र्याचा अमृतमहोत्सव निमित्ताने विशेष कार्यक्रमांची मालिका आयोजित केली आहे. 15 हून अधिक निर्यात प्रोत्साहन उपक्रमांचे आयोजन अपेडाने केले. यात क्षमता निर्माण कार्यक्रम तसेच एमएसएएमबी, केव्हीके, कृषी विद्यापीठे, एफपीओ, राज्य सरकारी संस्थांच्या सहकार्याने उत्पादन केन्द्रित दृष्टिकोनावर लक्ष केंद्रित करणे याचा समावेश आहे. राज्यात जळगावची केळी, नागपूरची संत्री, रत्नागिरीचा हापूस, नाशिकची द्राक्षे आणि इतर ताजी फळे तसेच भाजीपाला यांसारख्या उत्पादनांच्या समूह विकासासाठी अपेडा झटून काम करत आहे.
अपेडा आणि नागपूरच्या मेसर्स ॲग्रोव्हिजन फाउंडेशन यांनी संयुक्तपणे कृषी पिके/फळे आणि भाजीपाला निर्यातीच्या संभाव्यतेवर दोन कार्यक्रमांचे आयोजन केले होते – पहिला 9 ऑक्टोबर 2021 रोजी नागपुरात आणि दुसरा अमरावती जिल्ह्यात 17 जुलै 2022 रोजी झाला. कार्यक्रमांचे उद्घाटन माननीय केन्द्रीय रस्ते वाहतूक आणि महामार्गमंत्री नितीन गडकरी यांच्या हस्ते झाले. अपेडाने नागपूर इथल्या आयसीएआर-केंद्रीय लिंबूवर्गीय संशोधन संस्थेसोबत , नागपूर इथे सामंजस्य करारावर स्वाक्षरी केली.
मिलेट्स एफपीओ/निर्यातदार, काजू निर्यातदार, सेंद्रिय निर्यातदार यांच्यासाठी क्षमता निर्माण प्रशिक्षण कार्यक्रम आयोजित केले. तर एसटी/एससी उद्योजक, महिला उद्योजक आणि अपेडाच्या नवीन नोंदणीकृत निर्यातदारांना लाभ पोहचावा यासाठी जागृतीपर कार्यक्रमाचे आयोजन करण्यात आले.PIB Mumbai | S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115